smcproject/ml-wiki-sentences huggingface dataset:
ബെംഗളൂരു , മൈസൂരു തുടങ്ങിയ ബിസിനസ്, വ്യാവസായിക, ടൂറിസം മേഖലകളെ കേരളവുമായി എളുപ്പത്തിൽ ബന്ധിപ്പിക്കുന്നതിനാൽ ഇത് പ്രാധാന്യമുള്ളതായി കണക്കാക്കപ്പെടുന്നു.
താമരശ്ശേരി ചുരം വഴി നിലവിലുള്ള പാത സമയമെടുക്കുന്നതും മണ്ണിടിച്ചിലിലും മഴയും മൂലം ഇടയ്ക്കിടെ തടസ്സപ്പെടുന്നതും ഈ പാതവളരെ ആവശ്യമുള്ള പദ്ധതിയായി മാറ്റുന്നു.
റെയിൽവേ സ്റ്റേഷനുകളിലേക്കും വിമാനത്താവളങ്ങളിലേക്കും സൂപ്പർ സ്പെഷ്യലൈസ്ഡ് ആശുപത്രികളിലേക്കും വയനാട്ടുകാർക്ക് എത്തിച്ചേരാനുള്ള ഏറ്റവും നേരിട്ടുള്ള പാതയാണ് താമരശ്ശേരി ചുരം.
വാഹനാപകടങ്ങളും സാങ്കേതിക തകരാറുകളും ഈ പാതയിൽ മണിക്കൂറുകളോളം ഗതാഗതക്കുരുക്കിന് കാരണമാകാറുണ്ട്.
പുതിയ തുരങ്കപാത താമരശ്ശേരി ചുരത്തിലെ ഗതാഗതക്കുരുക്ക് കുറയ്ക്കുമെന്നും കർണാടകയിൽ നിന്നുള്ള ചരക്ക് ഗതാഗതം സുഗമമാക്കുമെന്നും പ്രതീക്ഷിക്കുന്നു.
ഇരട്ടക്കുഴൽ തുരങ്കത്തിന്റെ മുഴുവൻ നീളം 8.17 കിലോമീറ്ററും സ്വർഗം കുന്ന്-കല്ലടി ഭാഗം 6.8 കിലോമീറ്ററുമാണ്.
ഏകദേശം 1500 കോടി രൂപയാണ് പദ്ധതിയുടെ ഏകദേശ ചെലവ്.
2020 സെപ്റ്റംബറിൽ തുരങ്ക നിർമ്മാണ സർവേ ആരംഭിച്ചു.
പദ്ധതിക്കായി ഉപയോഗിച്ച ഭൂമിക്ക് പകരം 17.263 ഹെക്ടറിൽ മരങ്ങൾ നട്ടുപിടിപ്പിച്ച് റിസർവ് വനമായി പ്രഖ്യാപിക്കണമെന്നാണ് കേന്ദ്ര വനം മന്ത്രാലയത്തിന്റെ നിർദേശം.
സംസ്ഥാന സർക്കാർ ഈ ദൗത്യം പൂർത്തിയാക്കി അഞ്ച് വർഷത്തിനകം കേന്ദ്ര വനം മന്ത്രാലയത്തെ അറിയിക്കണം.
ഇതും കാണുക കുതിരാൻ തുരങ്കം അവലംബങ്ങൾ
കാരക്കോറം വന്യമൃഗസംരക്ഷണ കേന്ദ്രം ഇംഗ്ലീഷ് വിലാസം https://ml.wikipedia.org/wiki/Karakoram_Wildlife_Sanctuary
കാരക്കോറം വന്യമൃഗസംരക്ഷണ കേന്ദ്രം പാകിസ്താൻ , ചൈന , ഇന്ത്യ എന്നീ രാജ്യങ്ങളുടെ അതിർത്തിയിൽ സമുദ്രനിരപ്പിൽനിന്ന് വളരെ ഉയർന്ന് നുബ്ര , ഷൈയോക്ക് എന്നീ രണ്ടു നദികൾ ഉൾക്കൊള്ളുന്ന കാരക്കോറം മേഖലയാൽ ചുറ്റപ്പെട്ട് കിഴക്കൻ ഭാഗത്തോട് ചേർന്ന് ജമ്മു- ജമ്മു-കശ്മീരിലെ ലഡാക്ക് സംസ്ഥാനത്തിലെ ലെഹ് ജില്ലയിൽ ആണ് സ്ഥിതിചെയ്യുന്നത്.
കുടിയേറി പാർക്കുന്ന വംശനാശഭീഷണി നേരിടുന്ന ചീരു എന്ന ടിബറ്റൻ കൃഷ്ണമൃഗം ഈ വന്യമൃഗസംരക്ഷണ കേന്ദ്രത്തിൽ സംരക്ഷിക്കപ്പെട്ടു വരുന്നു.
ഇവിടെയുള്ള സസ്യജാലങ്ങളെക്കുറിച്ചും അവയുടെ ഔഷധഗുണത്തെക്കുറിച്ചും, ഭൂമിയുടെ കിടപ്പും, ഇവിടെ പാർക്കുന്ന ജന്തുജാലങ്ങളെക്കുറിച്ചും പ്രൊഫ. ചന്ദ്ര പ്രകാശ് കല ദീർഘകാലമായി നിരീക്ഷണം നടത്തി വരുന്നു.
ഈ വന്യമൃഗസംരക്ഷണ കേന്ദ്രം ഇടവിട്ട് അങ്ങുമിങ്ങുമായി കിടക്കുന്ന വളരെ അപൂർവ്വമായ സസ്യജന്തുജാലങ്ങളുടെ പ്രജനനത്തിന് സഹായിക്കുന്നു.
14 ഇനം സംസ്തനികൾ ഇവിടെ കാണപ്പെടുന്നു.
ഇതിൽ 10 ഇനം അപൂർവ്വവും വംശനാശഭീഷണി നേരിടുന്നതുമാണ്.
ഇബെക്സ് ( Capra ibex ), ഊര്യൽ ( Ovis orientalis vignei ), നയാൽ ( Ovis Ammon ) എന്നീ വൈൽഡ് ഷീപും ഗോട്ട് സ്പീഷീസുകളും ഇവിടെ കാണപ്പെടുന്നു.
മുതുകത്ത് രണ്ടുമുഴയുള്ള സ്പീഷീസിൽപ്പെട്ട ഒട്ടകവും ഇവിടെ പാർക്കുന്നുണ്ട്.
ടിബറ്റൻ ഗസല്ലെ ( Procapra picticaudata ), ഹിമാലയൻ ഇബെക്സ് ( Capra ibex sibirica ), ഭരൽ ( Pseudois nayaur ), യാക്ക് ( Bos mutus ), ഹിമപ്പുലി ( Panthera uncia ), ലിൻക്സ് ( Eurasian lynx ), ചീരു ( Pantholops hodgsonii ), ചെന്നായ് ( Canis lupus ), ചുവന്ന കുറുക്കൻ ( Vulpes vulpes ), റോയിൽസ് പിക ( Ochotona roylei ), ഹിമാലയൻ മാർമറ്റ് ( Marmota himalayana ), യൂറേഷ്യൻ ഓട്ടർ (Lutra lutra), വൂല്ലി ഹേയ്ർ ( Lepus oiostolus )  ഈ വർഗ്ഗങ്ങളും ഇവിടെ കണ്ടുവരുന്നു .
ഗ്യാഡ്വാൾ ( Mareca strepera ), കുടുമത്താറാവ് ( Aythya fuligula ), കോമൺ മെർഗാൻസെർ ( Mergus merganser ), പാമ്പ് പരുന്തു് ( Circaetus gallicus ), വെള്ളക്കറുപ്പൻ പരുന്ത് ( Hieraaetus pennatus ), സ്വർണ്ണപ്പരുന്ത് ( Aquila chrysaetos ), ബീയേർഡഡ് വൾച്ചർ ( Gypaetus barbatus ), ഹിമാലയൻ കഴുകൻ ( Gyps himalayensis ), ഹിമാലയൻ സ്നോകോക്ക് ( Tetraogallus himalayensis ), ചാരമണൽക്കോഴി ( Pluvialis squatarola ), ലാപ്വിങ് ( Vanellus armatus ), ലിറ്റിൽ ഗൾ ( Hydrocoloeus minutus ), ഹിൽ പീജിയൻ ( Columba rupestris ), റോക്ക് പീജിയൻ ( Columba livia ), വാനമ്പാടിക്കിളി ( Alauda gulgula ) എന്നീ പക്ഷിജാലങ്ങൾ ഇവിടെ കാണപ്പെടുന്നു.
ചിത്രശാല ഇബെക്സ് ഊര്യൽ നയാൽ ഭരൽ യാക്ക് ലിൻക്സ് ഹിമപ്പുലി റോയിൽസ് പിക ഹിമാലയൻ മാർമറ്റ് യൂറേഷ്യൻ ഓട്ടർ വൂല്ലി ഹേയ്ർ ഗ്യാഡ്വാൾ കുടുമത്താറാവ് കോമൺ മെർഗാൻസെർ പാമ്പ് പരുന്തു് വെള്ളക്കറുപ്പൻ പരുന്ത് ബീയേർഡഡ് വൾച്ചർ സ്വർണ്ണപ്പരുന്ത് ലാപ്വിങ് റോക്ക് പീജിയൻ വാനമ്പാടിക്കിളി അവലംബം
തെക്കൻ കാട്ടുമൈന ഇംഗ്ലീഷ് വിലാസം https://ml.wikipedia.org/wiki/Southern_Hill_Myna
തെക്കൻ കാട്ടുമൈനയുടെ ഇംഗ്ലീഷ് നാമം Southern Hill Myna എന്നും ശാസ്ത്രീയ നാമം Gracula indica എന്നുമാണ്.
നാട്ടുമൈനയോട് ആണ് ഏറ്റവും സാദൃശ്യം.
നാട്ടുമൈനയുടേതിനേക്കാൾ ദേഹത്തിനു വണ്ണമുണ്ട് .
ചിറകിൽ വെള്ളപ്പൊട്ടുണ്ട്.
പച്ച, നീല, ഊത എന്നീ നിറങ്ങൾ കൂടിക്കലർന്ന കറുപ്പാണ് ദേഹം  മുഴുവൻ.
കണ്ണിനു താഴെയും പിടലിയിലും കാണുന്ന മഞ്ഞനിറമാണ് തിരിച്ചറിയാനുള്ള പ്രധാന ലക്ഷണം.
കൊക്കും കാലുകളും മഞ്ഞനിറത്തിലുള്ളവയാണ്.
ഉച്ചരിക്കുന്ന പലശബ്ദങ്ങൾക്കും നാട്ടുമൈനയോടു സാദൃശ്യം ഉണ്ട്, എങ്കിലും അതിനേക്കാൾ നാലഞ്ചു മടങ്ങു ഉച്ചത്തിലാണ് ശബ്ദിക്കുക.
ചെവി തുളയ്ക്കുന്ന ചൂളംവിളികളും, താഴ്ന്ന സ്വരത്തിലുള്ള  മൂളലുകളും, അതി പരുക്കനായ ശബ്ദങ്ങളും എല്ലാം കൂട്ടിക്കലർത്തിയാണ് ശബ്ദിക്കുക.
ചെറുപ്രാണികൾ, പലതരത്തിലുള്ള ഫലങ്ങൾ, പൂന്തേൻ എന്നിവയാണ് മുഖ്യാഹാരം .
ജനുവരിക്കും ജൂണിനും ഇടയിലാണ് പ്രജനനം.
ഓരോ തവണയും രണ്ടോ മൂന്നോ മുട്ടകളാണ് ഇടുക.
വന്മരങ്ങളിൽ ഉള്ള മാളങ്ങളിലാണ് കൂടുണ്ടാക്കുന്നത്.
മറ്റുപക്ഷികളുടെ മാളങ്ങൾ തട്ടിയെടുക്കുന്നതിൽ സമർത്ഥനാണ് വിതരണം
ഇവ തെക്ക് പടിഞ്ഞാറെ ഇന്ത്യ , ശ്രീലങ്ക എന്നിവിടങ്ങളിലെ തദ്ദേശ വാസികളാണ്.
അവലംബം Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson.
The eBird/Clements checklist of birds of the world: Version 6.8.
സി. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/C.
_Krishnan സി. കൃഷ്ണൻ
പ്രമുഖനായ സമുദായോദ്ധാരകനും മിതവാദി പത്രത്തിന്റെ സാരഥിയുമായിരുന്നു മിതവാദി കൃഷ്ണൻ എന്ന സി. കൃഷ്ണൻ (11 ജൂൺ 1867 - 29 നവംബർ 1938) .
യുക്തിവാദി മാസികയുടെ പത്രാധിപ സമിതി അംഗമായും പ്രവർത്തിച്ചു.
കാലിക്കറ്റ് ബാങ്ക് എന്ന പേരിൽ കോഴിക്കോട് ഒരു ബാങ്കും നടത്തി.
അധസ്ഥിതരുടെ ബൈബിൾ എന്നാണ്‌ മിതവാദി പത്രം അറിയപ്പെടുന്നത്.
തൃശ്ശൂർ മുല്ലശ്ശേരി ചങ്ങരംകുമരത്തു പാറന്റെ മകനാണ്.
മദിരാശിയിൽ ബി.എ, ബി.എൽ പഠിച്ചു.
സമുദായോദ്ധാരണ ലക്ഷ്യവുമായി മിതവാദി പത്രത്തിന്റെ സാരഥ്യം ഏറ്റെടുത്തു.
1917 ൽ സാമൂതിരി രാജാവിന്റെ  മാനേജരായിരുന്ന സായ്പിന്റെ നിർദ്ദേശാനുസരണം തളിക്ഷേത്ര പരിസരത്തുള്ള റോഡിലൂടെ അവർണർ സഞ്ചരിക്കുന്നതിനെ വിലക്കിക്കൊണ്ട് വൈക്കത്തേതു പോലെ ഒരു ബോർഡ് സ്ഥാപിച്ചു.
അന്നു തന്നെ കൃഷ്ണൻ വക്കീൽ മഞ്ചേരി രാമയ്യരോടൊപ്പം ആ വഴി നടന്ന് ആ വിലക്ക് ലംഘിച്ചു.
വൈക്കം സത്യാഗ്രഹത്തിനും ഏഴു വർഷം മുമ്പായിരുന്നു ഈ സംഭവം.
ജാതിപ്പിശാചിനെ തോൽപ്പിക്കാനായി കൃഷ്ണൻ ഹിന്ദു മതം ഉപേക്ഷിച്ച് ബുദ്ധമതം സ്വീകരിച്ചു.
ഇക്കാര്യം എസ്.എൻ.ഡി.പി. യുടെ വാർഷിക യോഗത്തിൽ പ്രഖ്യാപിക്കുകയും ചെയ്തു.
ഉപരിപഠനാർഥം ജർമനിയിലേക്ക്  പോയ കൃഷ്ണന്റെ മകൻ  ജർമൻകാരിയെ വധുവാക്കാൻ തീരുമാനിച്ചു.
കേരളത്തിൽ രേഖപ്പെടുത്തിയ ആദ്യത്തെ മിശ്രവിവാഹമായിരുന്നു ഇത്.
മകൻ പത്രത്തിന്റെയും ബാങ്കിന്റെയും ചുമതലയേറ്റെടുത്തെങ്കിലും കാലാന്തരത്തിൽ രണ്ടും തകരുകയാണുണ്ടായത്.
കൃഷ്ണന്റെ മകൻ കെ.എ. ജയശീലൻ ഭാഷാശാസ്ത്രജ്ഞനും കവിയുമാണ്.
മിതവാദി
മൂർക്കോത്ത് കുമാരൻ മാസികയായി ആരംഭിച്ച മിതവാദിയെ സി. കൃഷ്ണൻ 1913-ൽ ഏറ്റെടുത്തു.
സാമൂഹികമായി അടിച്ചമർത്തപ്പെട്ട വിഭാഗങ്ങളെക്കുറിച്ചുള്ള ലേഖനങ്ങളും രചനകളും അതിൽ അവതരിപ്പിക്കുകയും അധഃസ്ഥിത വിഭാഗങ്ങളുടെ അവകാശങ്ങൾക്കുവേണ്ടി ശബ്ദിക്കുകയും ചെയ്തിരുന്ന മാസികയായിരുന്നു മിതവാദി.
"സാമൂഹികമായി അടിച്ചമർത്തപ്പെട്ടവരുടെ ബൈബിൾ" എന്നാണ് ഇത് അറിയപ്പെട്ടിരുന്നത്.
കേരളത്തിലേ നവോത്ഥാന നായകനും,
സാമൂഹിക പരിഷ്കർത്താവുമായിരുന്ന ഡോക്ടർ അയ്യത്താൻ ഗോപാലൻ അവർകളായിരുന്നു മിതവാദി ഏറ്റെടുത്ത് ഇത് ഒരു പത്രമായി തുടങ്ങാൻ സി.കൃഷ്ണനു പ്രേരണയും ഉപദേശവും നൽകിയത്.
പിന്നീട് മിതവാദി സി കൃഷ്ണൻ എന്ന പേരിൽ അദ്ദേഹം അറിയപ്പെട്ടുവന്നു.
മിതവാദി സി. കൃഷ്ണൻ ഡോ. അയ്യത്താൻ ഗോപാലൻ അവർകളുടെയും, ബ്രഹ്മസമാജത്തിൻ്റെയും അനുയായിയായിരുന്നു.
ഗോപാലനോടൊപ്പം സാമൂഹിക പരിഷ്‌കരണ പ്രവർത്തനങ്ങളിൽ ഒരുമിച്ച് നിന്ന് പ്രവർത്തിച്ചു.
കോഴിക്കോട് ബ്രഹ്മസമാജത്തിൻ്റെ സെക്രട്ടറിയായി വർഷങ്ങളോളം പ്രവർത്തിക്കുകയും ചെയ്തിരുന്നു.
ഒന്നാം ലോകമഹായുദ്ധകാലത്ത് പ്രതിവാര പത്രമായിരുന്ന മിതവാദി,  യുദ്ധകാലത്ത്  യുദ്ധവാർത്തകൾ കൊണ്ടു നിറച്ച് എല്ലാ ദിവസവും പുറത്തിറക്കി.
രണ്ടു പേജുള്ള പത്രത്തിന് കാലണയായിരുന്നു വില (ഒന്നര പൈസ).
യുക്തിവാദ പ്രസ്ഥാനത്തിൽ
കേരളത്തിലെ യുക്തിവാദികളുടെ ആദ്യസമ്മേളനം സി. കൃഷ്ണന്റെ വീട്ടിലാണ് സമ്മേളിച്ചത്.
യുക്തിവാദ സംബന്ധമായ ലേഖനങ്ങൾ മിതവാദിയിലും സഹോദരനിലും പ്രസിദ്ധപ്പെടുത്തി.
രാമവർമ്മ തമ്പാൻ , സി.വി. കുഞ്ഞുരാമൻ , സഹോദരൻ അയ്യപ്പൻ , എം.സി. ജോസഫ് , സി. കൃഷ്ണൻ എന്നീ അഞ്ചു പേരായിരുന്നു യുക്തിവാദി മാസികയുടെ പത്രാധിപ സമിതി അംഗങ്ങൾ.
അവലംബം ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) ; External link in | newspaper= ( help ) ↑ {{ cite web }} : Check date values in: | accessdate= ( help ) ↑
മൂർക്കോത്ത് കുമാരൻ ഇംഗ്ലീഷ് വിലാസം https://ml.wikipedia.org/wiki/Moorkoth_Kumaran
കേരളത്തിൽ നിന്നുള്ള ഒരു എഴുത്തുകാരനും സാമൂഹികപരിഷ്കർത്താവും ആണ് മൂർക്കോത്ത് കുമാരൻ (1874-1941).
മലയാളത്തിലെ ആദ്യകാല ചെറുകഥാകൃത്തുകളിലൊരാളായ മൂർക്കോത്ത് കുമാരൻ ലളിതവും പ്രസന്നവുമായ ഗദ്യശൈലി മലയാളത്തിൽ അവതരിപ്പിച്ച എഴുത്തുകാരനായിരുന്നു.
അധ്യാപകൻ, സാംസ്കാരിക നായകൻ എന്നീ നിലകളിലും അദ്ദേഹം പ്രസിദ്ധനായിരുന്നു.
മലബാർ പ്രദേശത്ത് ശ്രീനാരായണ സന്ദേശങ്ങൾ പ്രചരിപ്പിക്കുന്നതിൽ അർപ്പണബോധത്തോടെ പ്രവർത്തിച്ചു.
മൂർക്കോത്തു കുമാരൻ വടക്കേമലബാറിലെ പ്രസിദ്ധമായ മൂർക്കോത്തു കുടുംബത്തിൽ 1874 മെയ് 23-ന് ജനിച്ചു.
പിതാവ് - മൂർക്കോത്ത് വലിയ രാമുണ്ണി, മാതാവ് - പരപ്പുറത്തു കുഞ്ചിരുത.
കുമാരന്റെ ആറാമത്തെ വയസ്സിൽ അമ്മയും എട്ടാമത്തെ വയസ്സിൽ അച്ഛനും മരിച്ചു.
അച്ഛന്റെ തറവാട്ടിലാണ് കുമാരൻ വളർന്നത്.
തലശ്ശേരി, മദ്രാസ് എന്നിവിടങ്ങളിൽ വിദ്യാഭ്യാസം.
മിതവാദി എന്ന മാസിക സ്ഥാപിച്ചത് മൂർക്കോത്ത് കുമാരനാണ്.
ഇത് "സാമൂഹികമായി അടിച്ചമർത്തപെട്ടവരുടെ ബൈബിൾ" എന്ന് അറിയപ്പെട്ടു.
സാമൂഹികമായി അധഃസ്ഥിതരായ വിഭാഗങ്ങളെക്കുറിച്ചുള്ള ലേഖനങ്ങളും എഴുത്തുകളും അതിൽ അവതരിപ്പിക്കുകയും അധഃസ്ഥിത വിഭാഗങ്ങളുടെ അവകാശങ്ങൾക്കുവേണ്ടി ശബ്ദിക്കുകയും ചെയ്തു.
കോഴിക്കോട് കോൺവെൻ്റ് ഗേൾസ് സ്കൂൾ പ്രവർത്തി ആയി കോഴിക്കോട് 1897-ൽ എത്തുകയും, അവിടെ വെച്ച് കേരളത്തിലേ അറിയപ്പെടുന്ന നവോത്ഥാന നായകനും, സാമൂഹിക പരിഷ്കർത്താവുമായ റാവു സാഹിബ് ഡോക്ടർ അയ്യത്താൻ ഗോപാലൻ അവർക്കളെ കാണുകയും അദ്ദേഹത്തോടൊപ്പം മലബാറിലെ ദളിതരുടെ അവകാശങ്ങൾക്കായി ഒരുമിച്ചു നിന്ന് പ്രവർത്തിക്കുകയും ചെയ്തു.
1913-ൽ മിതവാദി മാസിക ഏറ്റെടുക്കാൻ സി.  കൃഷ്ണന് പ്രേരണയും, ഉപദേശവും നൽകിയത് ഡോ. അയ്യത്താൻ ഗോപാലൻ അവർകൾ ആയിരുന്നു.
ഇത് ഒരു പത്രമായി തുടങ്ങാൻ പ്രോത്സാഹനം നൽകുകയും ചെയ്തത് അദ്ദേഹമായിരുന്നു.
പിന്നീട് സി. കൃഷ്ണൻ മിതവാദി സി. കൃഷ്ണൻ എന്നറിയപ്പെട്ടു വന്നു.
മൂർക്കൊത്ത് കുമാരൻ ഒരു ചെറുകഥാകാരൻ, നിരൂപകൻ എന്നീ നിലകളിൽ വളരെ പ്രസിദ്ധനായിരുന്നു.
വിവിധ സ്കൂളുകളിലും കോളേജുകളിലും അദ്ധ്യാപകനായി ജോലി ചെയ്തു.
1941 ജൂൺ 25-ന് 67-ആം വയസ്സിൽ അദ്ദേഹം അന്തരിച്ചു.
എസ്. എൻ. ഡി. പി. യോഗത്തിൻറെ  രണ്ടാമത്തെ ജനറൽ സെക്രട്ടറി ആയിരുന്നു, എന്നാൽ ജഡ്ജ് ആയി നിയമനം കിട്ടിയതിനാൽ അധികം കാലം ഈ സ്ഥാനത്ത് ഇദ്ദേഹത്തിന് തുടരുവാനായില്ല.
ഗുരുദേവന്റെ പ്രതിമ, തലശ്ശേരി ജഗന്നാഥക്ഷേത്ര സന്നിധിയിൽ സ്ഥാപിക്കാൻ മുൻകൈയെടുത്തതും ആദ്യത്തെ ജീവചരിത്ര ഗ്രന്ഥം രചിച്ചതും ആയിരുന്നു.
കേരളസഞ്ചാരി, ഗജകേസരി, മിതവാദി, സമുദായദീപിക, കേരളചിന്താമണി, സരസ്വതി, വിദ്യാലയം, ആത്മപോഷിണി, പ്രതിഭ, ധർമം, ദീപം, സത്യവാദി, കഠോരകുഠാരം എന്നീ പത്രങ്ങളുടെ പത്രാധിപരായിരുന്നു.
കുമാരനാശാന്റെ വീണപൂവ് മിതവാദിയിൽ പ്രസിദ്ധീകരിച്ചത് മൂർക്കോത്ത് കുമാരൻ പത്രാധിപരായിരുന്നപ്പോഴാണ്.
ഒ.ചന്തുമേനോൻ , കേസരി വേങ്ങയിൽ നായനാർ , ഗുണ്ടർട്ട് എന്നിവരുടെ ജീവചരിത്രം എഴുതിയിട്ടുണ്ട്.
യശോദയാണ് കുമാരന്റെ ഭാര്യ.
മാധ്യമപ്രവർത്തകനായിരുന്ന മൂർക്കോത്ത് കുഞ്ഞപ്പ , നയതന്ത്രവിദഗ്ധനും ഭാരതീയ വായുസേനയിലെ പൈലറ്റുമായിരുന്ന മൂർക്കോത്ത് രാമുണ്ണി , മൂർക്കോത്ത് ശ്രീനിവാസൻ എന്നിവരാണ് മക്കൾ.
വയനാട് ഉരുൾപൊട്ടൽ 2024
കേരളത്തിലെ വയനാട് ജില്ലയിൽ മേപ്പാടി പഞ്ചായത്തിൽ 2024 ജൂലൈ 30-ന് മുണ്ടക്കൈ , ചൂരൽമല , അട്ടമല,പുഞ്ചിരിമറ്റം, കുഞ്ഞോം എന്നിടങ്ങളിൽ പുലർച്ചയുണ്ടായ ഒന്നിലധികം ഉരുൾപൊട്ടലുകളാണ് വയനാട് ഉരുൾപൊട്ടൽ 2024 .
ഈ ദുരന്തത്തിൽ  403 പേരുടെ മരണം സ്ഥിതീകരിച്ചു.
കനത്ത മഴയിൽ കുന്നിൻചെരിവുകൾ ഇടിഞ്ഞുവീഴാൻ കാരണമായി.
അതിൻ്റെ ഫലമായി ചെളിയും വെള്ളവും പാറക്കല്ലുകളും പ്രദേശത്തേക്ക് പതിച്ചു.
കേരളത്തിൻ്റെ ചരിത്രത്തിലെ ഏറ്റവും മാരകമായ പ്രകൃതിദുരന്തങ്ങളിൽ ഒന്നായി ഈ ഉരുൾപൊട്ടലിനെ കണക്കാക്കുന്നു.
കുറഞ്ഞത് 417 (227 മൃതദേഹങ്ങളും 190 ശരീരഭാഗങ്ങളും, മൊത്തം 417) മരണങ്ങളും 273-ലധികം പരിക്കുകളും 150-ലധികം പേരെ കാണാതാവുകയും ചെയ്തു.
പശ്ചിമഘട്ട മലനിരകളിൽ സ്ഥിതി ചെയ്യുന്ന മലയോര ജില്ലയായ വയനാട് മഴക്കാലത്ത് ഉരുൾപൊട്ടൽ സാധ്യതയുള്ളതാണ്.
ഭൂമിശാസ്ത്രപരമായ തെളിവുകൾ സൂചിപ്പിക്കുന്നത് സൂപ്പർ ഭൂഖണ്ഡമായ ഗോണ്ട്വാനയുടെ തകർച്ചയിലാണ് ഈ പ്രദേശം രൂപപ്പെട്ടത്.
ആഫ്രിക്കൻ ഭൂഖണ്ഡത്തിൽ നിന്ന് ഇന്ത്യ വേർപിരിഞ്ഞ ജുറാസിക്കിൻ്റെ അവസാനം മുതൽ ക്രിറ്റേഷ്യസ് കാലഘട്ടത്തിൻ്റെ ആദ്യകാലങ്ങളിൽ ഇന്ത്യയുടെ പടിഞ്ഞാറൻ തീരത്ത് വയനാട്ടിലെ പർവതപ്രദേശം ഉയർന്നുവന്നതായി ജിയോഫിസിക്കൽ ഡാറ്റ സൂചിപ്പിക്കുന്നു.
പശ്ചിമഘട്ടത്തിൽ നിന്ന് ഉത്ഭവിക്കുന്ന ഇരുവഞ്ഞിപ്പുഴയും ചാലിയാർ നദിയും കിഴക്ക് നിന്ന് പടിഞ്ഞാറോട്ട് അറബിക്കടലിലേക്ക് ഒഴുകുന്നു.
ഉരുൾപൊട്ടൽ മുമ്പ് 48 മണിക്കൂറിനുള്ളിൽ 570 മില്ലീമീറ്ററാണ് വയനാട് മേഖലയിൽ പേമാരി അനുഭവപ്പെട്ടത്.
കനത്ത മഴയെത്തുടർന്ന് പുഞ്ഞിരിമറ്റം, അട്ടമല, മുണ്ടക്കൈ എന്നിവിടങ്ങളിലെ നിവാസികളെ 2024 ജൂലായ് 29 മുതൽ പ്രാദേശിക അധികാരികൾ ദുരിതാശ്വാസ ക്യാമ്പുകളിലേക്ക് മാറ്റി.
അതിരാവിലെ ഏകദേശം 02:17- ന് ഗ്രാമത്തിന് മുകൾ വശത്തായി ഇരുവഞ്ഞിപ്പുഴയുടെ ഉത്ഭവസ്ഥാനത്തിന് സമീപം, പുഞ്ഞിരിമറ്റം, മുണ്ടക്കൈ എന്നീ ഗ്രാമങ്ങൾക്കിടയിൽ ശക്തമായ ഉരുൾപൊട്ടലുണ്ടാവുകയും മലവെള്ളപ്പാച്ചിലിൽ പുഞ്ചിരിമറ്റം, മുണ്ടക്കൈ എന്നീ രണ്ട് ഗ്രാമങ്ങളും ഒലിച്ചുപോയി.
ഇതിനെത്തുടർന്ന് ഏകദേശം 04:10-ന് അടുത്തുള്ള ചൂരൽമലയിൽ രണ്ടാമത്തെ ഉരുൾപൊട്ടൽ ഉണ്ടായി.
ഇത് ഇരുവഞ്ഞിപ്പുഴയുടെ ഗതി വഴിതിരിച്ചുവിട്ടു.
പെട്ടെന്നുള്ള വെള്ളപ്പൊക്കത്തിൽ ചൂരൽമല ഗ്രാമത്തെയാകെ ഒലിച്ചുപോയി.
കള്ളാടിപ്പുഴക്കു കുറുകെ മുണ്ടക്കൈയും ചൂരൽമലയും തമ്മിൽ ബന്ധിപ്പിക്കുന്ന പാലം ഒലിച്ചുപോയി.
അതോടെ അട്ടമല, മുണ്ടക്കൈ എന്നീ പ്രദേശങ്ങളുടെ പുറം ലോകവുമായുള്ള ബന്ധം വിച്ഛേദിക്കപ്പെടുകയും 400ഓളം കുടുംബങ്ങൾ ഒറ്റപ്പെടുകയും ചെയ്തു.
ശക്തമായ ഒഴുക്കിൽ പുഴ ദിശമാറി ഒഴുകുകയും ചൂരൽമല അങ്ങാടി മുഴുവനായും ഒലിച്ചുപോകുകയും ചെയ്തു.
കനത്ത മഴയും പുഴയിലെ കുത്തൊഴുക്കും രക്ഷാപ്രവർത്തനം തടസ്സപ്പെടുത്തി.
മലവെള്ളപ്പാച്ചിലിൽ വെള്ളാർമല ജിവിഎച്ച്എസ്എസ് സ്കൂളിന്റെ ഭൂരിഭാഗവും മണ്ണിനടിയിലായി.
തുടർന്ന് ഇന്ത്യൻ സൈന്യവും ദേശീയ ദുരന്തനിവാരണ സംഘവും രക്ഷാപ്രവർത്തനത്തിനായി മുണ്ടക്കൈയ്യിൽ എത്തി.
സൈന്യവും ഫയർഫോഴ്സും ചേർന്ന് ചൂരൽമലയിൽ താത്കാലിക പാലം നിർമ്മിച്ചു.
ചൂരൽമലയേയും മുണ്ടകൈയേയും ബന്ധിപ്പിച്ചാണ് ഈ പാലം നിർമ്മിച്ചത്.
481 പേരെ നിലവിൽ രക്ഷപ്പെടുത്തി.
രക്ഷാപ്രവർത്തനം നടത്തുന്നതിനിടെ മുണ്ടക്കൈയ്യിൽ വീണ്ടും ഉരുൾപൊട്ടുകയും രക്ഷാപ്രവർത്തനം താത്കാലികമായി നിറുത്തിവയ്ക്കുകയും ചെയ്തു.
ദുരന്തത്തിന്റെ പശ്ചാത്തലത്തിൽ കേരള സർക്കാർ സംസ്ഥാനത്ത് രണ്ടുദിവസത്തെ ഔദ്യോഗിക ദു:ഖാചരണം പ്രഖ്യാപിച്ചു.
ചൂരൽമലയിലെ പള്ളിയിലും മദ്രസയിലും പോളിടെക്നിക്കിലും പരിക്കേറ്റവരെ ചികിത്സിക്കുന്നതിനായി താത്കാലിക ആശുപത്രി തുറന്നു.
വ്യോമ സേനയുടെ ഹെലിക്കോപ്റ്റർ ചൂരൽമലയിൽ എത്തുകയും അടിയന്തര വൈദ്യസഹായം ആവശ്യമുള്ളവരെ ആകാശമാർഗ്ഗേണ ആശുപത്രിയിലേക്ക് മാറ്റുകയും ചെയ്തു.
മരണമടഞ്ഞവരുടെ കുടുംബങ്ങൾക്ക് രണ്ട് ലക്ഷം രൂപ പ്രധാനമന്ത്രിയുടെ ദേശീയസഹായനിധിയിൽ നിന്ന് നൽകുമെന്ന് പ്രഖ്യാപിച്ചു.
തമിഴ്നാട് സർക്കാർ അടിയന്തര സഹായധനമായി 5 കോടി രൂപ അനുവദിച്ചു.
അഭിനേതാക്കളായ സൂര്യ, കാർത്തി, ജ്യോതിക എന്നിവർ ചേർന്ന് 50 ലക്ഷം രൂപയും (60,000 യുഎസ് ഡോളർ) വിക്രം 20 ലക്ഷം രൂപയും (യുഎസ് ഡോളർ 24,000) സംഭാവന നൽകി.
മമ്മൂട്ടിയും മകനും നടനുമായ ദുൽഖർ സൽമാനും ആദ്യ സംഭാവനയായി ₹ 35 ലക്ഷം (US$ 42,000), ഫഹദ് ഫാസിലും നസ്രിയ നസിമും ഇരകൾക്കായി ₹ 25 ലക്ഷം (US$ 30,000) സംഭാവന നൽകി.
നടി രശ്മിക മന്ദാന ₹10 ലക്ഷം (US$12,000) സംഭാവന ചെയ്തു.[51]
മലയാളം നടൻ മോഹൻലാൽ 25 ലക്ഷം രൂപ (30,000 യുഎസ് ഡോളർ) സംഭാവന നൽകി.
നടി നയൻതാര, സംവിധായകൻ വിഘ്നേഷ് ശിവൻ എന്നിവരും മണ്ണിടിച്ചിലിൽ ഇരയായവർക്ക് 20 ലക്ഷം രൂപ (24,000 യുഎസ് ഡോളർ) സംഭാവന നൽകി.
ഐഎസ്ആർഒയുടെ കണ്ടെത്തൽ
ഐഎസ്ആർഒയുടെ കീഴിലുള്ള നാഷണൽ റിമോട്ട് സെൻസിങ് സെൻററിന്റെ കണ്ടെത്തൽ പ്രകാരം കേരളത്തിലെ വയനാട് ജില്ലയിലെ ചൂരൽമല പട്ടണത്തിലും പരിസരത്തും ഉണ്ടായ കനത്ത മഴയിൽ വൻ മണ്ണിടിച്ചിൽ ഉണ്ടായി.
ഏറ്റവും പുതിയ റിപ്പോർട്ടുകൾ പ്രകാരം 340 ലധികം ആളുകൾ മരിച്ചു, നിരവധി പേരെ കാണാതായി.
മലയിടിച്ചിലിന്റെ മുകൾഭാഗത്തിന്റെ 3D ദൃശ്യവൽക്കരണം കാണിക്കുന്നത് കുന്നിൻ ചെരിവിന്റെ ഒരു വലിയ ഭാഗം പ്രഭവകേന്ദ്രമായിട്ടുണ്ടെന്നാണ്.
ഉരുൾപൊട്ടലിന്റെ വിസ്തൃതി 86,000 ചതുരശ്ര മീറ്ററാണ്.
ഏകദേശം 1,550 മീറ്റർ ഉയരത്തിലാണ് ഉരുൾപൊട്ടലിന്റെ മുകൾഭാഗം സ്ഥിതി ചെയ്യുന്നത്.
കൂടുതൽ വിവരങ്ങൾക്ക്, ചാർട്ടർ 1029 VAP 2 31 ജൂലൈ 2024 PDF കാണുക.
ചിത്രശാല രക്ഷാ ദൗത്യ  ദൃശ്യങ്ങൾ അവലംബങ്ങൾ ↑ ↑ ↑ 1 2 ↑ ↑ ↑ ↑ ↑ ↑ ↑ {{ cite web }} : Check date values in: | date= ( help ) ↑ ↑ ↑ {{ cite web }} : | last= has generic name ( help ) ↑ {{ cite web }} : Missing or empty | title= ( help ) ↑ ↑ {{ cite web }} : Missing or empty | title= ( help ) ↑ ↑ {{ cite web }} : Missing or empty | title= ( help ) ↑ {{ cite web }} : | last= has generic name ( help ) ↑ ↑ {{ cite web }} : Missing or empty | title= ( help ) ↑ ↑ {{ cite web }} : Missing or empty | title= ( help ) ↑ ↑ ↑ ↑ ↑ {{ cite web }} : Missing or empty | title= ( help ) ↑ ↑ ↑ ↑ ↑ കുറിപ്പുകൾ ↑ ↑ 322 residents out of total 397 were discharged from hospitals till 12 August.
↑ 24 children, 57 women, and 49 men totally 130.
ആശ്വാസകിരണം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Aswasakiranam_Scheme
ആശ്വാസകിരണം പദ്ധതി ശാരീരികമായും മാനസികമായും വൈകല്യമുള്ള കിടപ്പിലായ രോഗികളെ അവരുടെ കുടുംബാംഗങ്ങളോ ബന്ധുക്കളോ പരിചരിക്കുന്നവരെ സഹായിക്കുന്നു.
ആശ്വാസകിരണം പദ്ധതി വിഭാവനം ചെയ്യുന്നത് ശാരീരികവും മാനസികവുമായ വൈകല്യമുള്ള കിടപ്പുരോഗികളെ അവരുടെ കുടുംബാംഗങ്ങളോ ബന്ധുക്കളോ ആയ പരിചരണം നൽകുന്നവരെ സഹായിക്കുന്നു.
സ്വയം ജീവനോപാധിക്കായി തൊഴിൽ ഏറ്റെടുക്കാൻ കഴിയാത്ത പരിചരണ ദാതാക്കൾക്ക് പ്രതിമാസം 600 രൂപ സഹായം നൽകാൻ ഈ പദ്ധതി ഉദ്ദേശിക്കുന്നു.
പദ്ധതി 02/08/10 മുതൽ പ്രാബല്യത്തിൽ വന്നു, 02/08/10 മുതൽ രോഗികൾക്ക് പരിചരണം നൽകുന്ന സേവനം നൽകുന്ന എല്ലാവർക്കും മുൻകാല പ്രാബല്യത്തോടെ പ്രതിമാസ സഹായം നൽകും.
രോഗിക്ക് നൽകുന്ന പെൻഷൻ കൂടാതെയാണിത്.
രോഗങ്ങളുടെ കവറേജ് മുഴുവൻ സമയ പരിചരണം ആവശ്യമുള്ള എല്ലാ കിടപ്പുരോഗികളും.
മാനസിക വെല്ലുവിളി നേരിടുന്നവർ (ഓട്ടിസം, സെറിബ്രൽ പാൾസി, ബുദ്ധിമാന്ദ്യം, മാനസിക രോഗം).
1 100% അന്ധരും, കിടപ്പിലായ കാൻസർ രോഗികളും, പ്രായമായവരും കിടപ്പിലായവരും.
പൊട്ടുന്ന അസ്ഥി രോഗം.
യോഗ്യതാ മാനദണ്ഡം പൂർണ്ണമായും കിടപ്പിലായ ഒരാൾ, ദുർബലപ്പെടുത്തുന്ന വൈകല്യമുള്ള വീട്ടിൽ (ശാരീരികമോ പ്രവർത്തനപരമോ മാനസികമോ) മറ്റൊരു വ്യക്തിയുടെ പിന്തുണയില്ലാതെ ദൈനംദിന പ്രവർത്തനങ്ങൾക്കായി സ്വയം പരിപാലിക്കാൻ കഴിയാത്ത ഒരാൾ ബിപിഎൽ ലിസ്റ്റും റേഷൻ കാർഡും അനുസരിച്ച് ദാരിദ്ര്യരേഖയ്ക്ക് താഴെയുള്ള കുടുംബത്തിൽ പെട്ട ഒരാൾ മറ്റ് വിശദാംശങ്ങൾ സമർപ്പിക്കേണ്ട രേഖ ഗവ.
/ വയോമിത്രം/ NRHM ഡോക്ടർമാർ സാക്ഷ്യപ്പെടുത്തിയ മെഡിക്കൽ സർട്ടിഫിക്കറ്റ് രോഗിയുടെ വരുമാനത്തിന്റെ തെളിവായി ബിപിഎൽ റേഷൻ കാർഡിന്റെ സാക്ഷ്യപ്പെടുത്തിയ പകർപ്പ് / പഞ്ചായത്തോ മുനിസിപ്പാലിറ്റിയോ കോർപ്പറേഷനോ നൽകിയ ബിപിഎൽ സർട്ടിഫിക്കറ്റ് / വില്ലേജ് ഓഫീസർ നൽകുന്ന വരുമാന സർട്ടിഫിക്കറ്റ് ആധാർ കാർഡിന്റെ സാക്ഷ്യപ്പെടുത്തിയ പകർപ്പ് / സ്ഥിരീകരണ സ്ലിപ്പ് ലഭിച്ചു അപേക്ഷിക്കേണ്ടവിധം
പൂരിപ്പിച്ച അപേക്ഷ ഡോക്ടറുടെ സർട്ടിഫിക്കറ്റ് സഹിതം അടുത്തുള്ള അംഗൻവാടിയിലോ ഐസിഡിഎസ് ഓഫീസിലോ സമർപ്പിക്കണം.
അവലംബം ↑ ↑ പുറത്തേയ്ക്കുള്ള കണ്ണികൾ https://socialsecuritymission.gov.in/scheme_info.php?id=NQ==%5Bപ്രവർത്തിക്കാത്ത+കണ്ണി%5D
അഖില കേരള ചേരമർ ഹിന്ദു മഹാ സഭ ഇംഗ്ലീഷ് വിലാസം https://ml.wikipedia.org/wiki/Akhila_Kerala_Cheramar_Hindu_Maha_Sabha
കേരളത്തിലെ ചേരമർ അഥവാ ചെറുമർ പുലയ സമുദായാംഗങ്ങൾക്ക് വേണ്ടിയുള്ള സംഘടനയാണ് അഖില കേരള ചേരമർ ഹിന്ദു മഹാ സഭ.
1925-ൽ സ്ഥാപിതമായതാണ് AKCHMS എന്ന ചുരുക്കപ്പേരിൽ അറിയപ്പെടും ഈ സംഘടന.
ചേരമരുടെ ആദ്യകാല സംഘടനയാണ്‌.
സൊസൈറ്റി ആക്ട് പ്രകാരം കോട്ടയം ജില്ലാ രജിസ്ട്രാർ ഓഫീസിൽ രജിസ്റ്റർ ചെയ്തു  K315/83 എന്ന രജിസ്‌ട്രേഷൻ നമ്പറിൽ പ്രവർത്തിക്കുന്നു.
പ്രസിഡന്റ്‌:  ശ്രീ.വി ടി വിനീഷ് കല്ലറ
ജനറൽ സെക്രട്ടറി: ശ്രീ എ. കെ സജീവ് മല്ലപ്പള്ളി
ട്രഷറർ :ശ്രീ സുനിൽ ടി രാജ് മുണ്ടക്കയം
സംസ്ഥാന വൈസ് പ്രസിഡന്റ് : ശ്രീ. എ കെ ലാലു റാന്നി
സംസ്ഥാന സെക്രട്ടറിമാർ : ശ്രീ. ഹരിദാസ് കുട്ടനാട്
എന്നിവരാണ് പ്രധാന ഭാരവാഹികൾ.
സംഘടനയുടെ ആവശ്യങ്ങളും നയങ്ങളും
അവകാശപ്രഖ്യാപന സമ്മേളനത്തിൽ സംഘടന മുന്നോട്ടുവച്ച ആവശ്യങ്ങളാണിവ.
പട്ടികജാതി വികസനനയം രണ്ടാം ഭൂപരിഷ്‌കരണം സ്വകാര്യമേഖലയിൽ സംവരണം എല്ലാ വകുപ്പുകളിലും സ്‌പെഷൽ റിക്രൂട്ട്‌മെന്റ് നടപ്പാക്കുക ലംപ്‌സംഗ്രാന്റും സ്‌റ്റൈപ്പന്റും വർദ്ധിപ്പിക്കുക സ്ഥാനക്കയറ്റ സംവരണം പഞ്ചായത്തുകൾതോറും പട്ടികജാതി ശ്മശാനം വീടും ഭൂമിയുമില്ലാത്ത എല്ലാ പട്ടികജാതിക്കാർക്കും ഭൂമിയും ഭവനവും നൽകുക.
ജസ്റ്റിസ് രംഗനാഥ് മിശ്ര കമ്മീഷന്റെ നിർദ്ദേശങ്ങൾ തള്ളിക്കളയുക എന്ന നയം സഭ സ്വീകരിച്ചിട്ടുണ്ട്.
മുല്ലപ്പെരിയാർ പ്രശ്നത്തിൽ അഖില കേരള ചേരമർ ഹിന്ദു മഹാ സഭയും മറ്റു കക്ഷികളോടൊപ്പം സമരപരിപാടികളിൽ പങ്കെടുത്തിട്ടുണ്ട്.
പെലർഗോണിയം ഇംഗ്ലീഷ് വിലാസം https://ml.wikipedia.org/wiki/Pelargonium
ഉദ്യാനങ്ങളിൽ തടങ്ങളായും അതിരുകളായും നടാവുന്ന വർഷം മുഴുവൻ പൂക്കളുണ്ടാകുന്ന ഒരു അലങ്കാരസസ്യനമാണ് പെലർഗോണിയം ( Pelargonium ).
പ്രധാനമായും നാല് ഇനങ്ങളും അവയിൽത്തന്നെ അനേകം സങ്കരയിനങ്ങളും ഇതിന്റെ പ്രത്യേകതയാണ്.
ജനാലകൾ, പൂപ്പാത്രങ്ങൾ എന്നിവയിൽ വളർത്തുന്ന ഇനങ്ങളായ സോണൽ പെലർഗോണിയം എന്ന ഇനവും പൂന്തോട്ടങ്ങളിൽ അതിരുകളായും തടങ്ങളൊരുക്കിയും നടാവുന്ന റീഗൽ പെലഗോണിയം എന്ന ഇനവും തൂക്കുചട്ടികളിലും കൂടകളിലും നടുന്നതിന് ഐവി ഇലകളോട് കൂടിയ പെലാർഗോണിയം പെൽറ്റേറ്റം എന്ന ഇനവും ഫാൻസി ഇനങ്ങളെ പൊതുവായി പെലർഗോണിയം ഡൊമസ്റ്റികം എന്ന ഇനത്തിലുമാണ് ഉൾപ്പെടുത്തിയിട്ടുള്ളത്.
പിന്നെ സുഗന്ധമുള്ള ഇലകളുള്ള മറ്റൊരു ഇനം കൂടിയുണ്ട്.
സുഗന്ധയിനങ്ങൾ ബദാം - പെലാർഗോണിയം ക്വെർസിഫോളിയം ആപ്പിൾ - Pelargonium odoratissimum ആപ്പിൾ - Pelargonium cordifolium Apple/Mint - Pelargonium album Apricot/Lemon - Pelargonium scabrum Balsam - Pelargonium panduriforme Camphor - Pelargonium betulinum Celery - Pelargonium ionidiflorum Cinnamon - Pelargonium 'Ardwyck Cinnamon' Coconut - Pelargonium grossalarioides ( Pelargonium parriflorum ) Eau de Cologne - Pelargonium 'Brilliantine' Eucalyptus - Pelargonium 'Secret Love' Grapefruit - Pelargonium 'Poquita' Ginger - Pelargonium 'Torrento' or 'Cola Bottles' which is a variety of Pelargonium x Nervosum Hazelnut - Pelargonium 'Odorata Hazelnut Lavender - Pelargonium 'Lavender Lindy' Lemon - Pelargonium crispum Lemon - Pelargonium citronellum (Synonym - Pelargonium 'Mabel Grey' ) Lemon Balm - Pelargonium x melissinum Lime - Pelargonium x nervosum Myrrh - Pelargonium myrrhifolium Nutmeg - Pelargonium x fragrans Old Spice - Variety of Pelargonium x fragrans ഓറഞ്ച് - Pelargonium x citriodorum (Synonym - Pelargonium 'Prince of Orange ) പീച്ച് - Pelargonium 'Peaches and Cream' Peppermint - Pelargonium tomentosum പൈൻ - Pelargonium denticulatum കൈതച്ചക്ക - Pelargonium 'Brilliant' റാസ്പ്ബെറി - Pelargonium 'Red Raspberry' Rose - Pelargonium graveolens (Synonym - Pelargonium roseum ) റോസ് - Pelargonium capitatum റോസ് - Pelargonium radens Southernwood - Pelargonium abrotanifolium സ്പൈസി - Pelargonium exstipulatum സ്ട്രോബറി - Pelargonium x scarboroviae
മറിമാൻകണ്ണി (നാടകം) ഇംഗ്ലീഷ് വിലാസം https://ml.wikipedia.org/wiki/Mariman_kanni
എം.എൻ. വിനയകുമാർ രചിച്ച നാടകമാണ് മറിമാൻകണ്ണി .
2012 ലെ നാടകത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
ഉണ്ണായിവാര്യരുടെ ജീവിത കഥയെ ആസ്പദമാക്കി, നളചരിത രചനയ്ക്കിടയിൽ അദ്ദേഹം അനുഭവിച്ച ജീവിതമുഹൂർത്തങ്ങളാണ് ഈ 
നാടകത്തിന്റെ ഉള്ളടക്കം.
ആകാശവാണി നാടകോത്സവത്തിലും  ഡൽഹി അന്താരാഷ്ട്രനാടകോത്സവം ഉൾപ്പെടെ ഇന്ത്യയിലെ പ്രധാന നാടകോത്സവങ്ങളിലേക്കും ഈ നാടകത്തിന്റെ അവതരണം തെരഞ്ഞെടുക്കപ്പെട്ടിട്ടുണ്ട്.
അഭിമന്യു വിനയകുമാറാണ് സംവിധായകൻ.
ഭാര്യ കലാമണ്ഡലം ചിത്രയാണ് പ്രധാന സ്ത്രീകഥാപാത്രത്തെ അവതരിപ്പിച്ചത്.
പുരസ്കാരങ്ങൾ കേരള സാഹിത്യ അക്കാദമി   പുരസ്കാരം 2012 അവലംബം ↑ {{ cite news }} : Check date values in: | accessdate= and | date= ( help )
മലങ്കര സഭ This article does not cite any sources .
Find sources: "മലങ്കര സഭ" – news · newspapers · books · scholar · JSTOR ( 2025 ജനുവരി ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Malankara_Church
മലങ്കര എന്നാൽ മലകളുടെ കര (കേരളം) എന്നാണു വിവക്ഷിക്കുന്നത് (ചില ഇടങ്ങളിൽ മാല്യംകര എന്നും കണ്ടുവരുന്നു).
മലങ്കരയിൽ രൂപം കൊണ്ട ക്രൈസ്തവസഭ മലങ്കര സഭ എന്ന പേരിൽ അറിയപ്പെടുന്നു.
ഈ അർത്ഥത്തിൽ കേരളത്തിലെ (മലങ്കരയിലെ) മലങ്കര സഭകൾ എന്ന് പറയുന്നത് മലങ്കരയിൽ വിവിധ കാലഘട്ടത്തിൽ പിരിഞ്ഞ് പോയ സഭകളായ, മലങ്കര യാക്കോബായ സുറിയാനി സഭ , മ ലങ്കര ഓർത്തഡോൿസ്‌ സുറിയാനി സഭ, മലങ്കര മാർത്തോമ്മാ സുറിയാനി സഭ , മലങ്കര കത്തോലിക്കാ സുറിയാനി സഭ , തൊഴിയൂർ സ്വതന്ത്ര സുറിയാനി സഭ മുതലായവയാണ്.
അവലംബം ബാഹ്യ ലിങ്കുകൾ(External links) Ordinations, Demises etc. of Malankara Church leaders at Niranam Valiyapally
വെണ്മണി ഹരിദാസ് ഇംഗ്ലീഷ് വിലാസം https://ml.wikipedia.org/wiki/Venmani_Haridas
കേരളീയനായ കഥകളി സംഗീതജ്ഞനാണ് കലാമണ്ഡലം വെണ്മണി ഹരിദാസ് .
മുഴുവൻ സമയ കോൺഗ്രസ്സ് പ്രവർത്തകനായിരുന്ന വെണ്മണി നാരായണൻ നമ്പൂതിരിപ്പാടിന്റെയും തൃശ്ശൂർ കൈപ്പറമ്പ് കുറൂർ ദേവസേന അന്തർജ്ജനത്തിന്റെയും മകനായി 1946 സെപ്റ്റംബർ 16 ന് ആലുവയിലെ വെണ്മണി മനയിൽ ജനനം.
ജനിച്ച മനയുടെ തൊട്ടടുത്തുള്ള അകവൂർ മനയിൽ അവതരിപ്പിക്കാറുള്ള കഥകളി കണ്ടാണ് അദ്ദേഹത്തിനു കഥകളിയിൽ കമ്പം ഉണ്ടാകുന്നത്.
മുണ്ടക്കൽ ശങ്കര വാര്യറാണ് കഥകളി സംഗീതത്തിലെ ആദ്യ ഗുരു.
1960 ൽ കലാമണ്ഡലത്തിൽ ചേർന്ന അദ്ദേഹം നീലകണ്ഠൻ നമ്പീശൻ, ശിവരാമൻ നായർ, കലാമണ്ഡലം ഗംഗാധരൻ എന്നിവരുടെ ശിഷ്യത്വത്തിൽ കഥകളി സംഗീതം അഭ്യസിച്ചു.
കലാമണ്ഡലത്തിലെ പഠന ശേഷം 1968 ൽ മൃണാളിനി സാരാഭായിയുടെ അഹമ്മദാബാദ് ദർപ്പണയിൽ സംഗീതാദ്ധ്യാപകനായി ചേർന്നു.
ഹിന്ദുസ്ഥാനി സംഗീതത്തിൽ അറിവ് നേടാൻ ഈ കാലം ഹരിദാസിനെ സഹായിച്ചു.
1978 ൽ തിരുവനന്തപുര മാർഗ്ഗിയിൽ അദ്ദേഹം കഥകളി സംഗീതാദ്ധ്യാപകനായി ചേർന്നു.
ഷാജി എൻ. കരുൺ സംവിധാനം ചെയ്ത വാനപ്രസ്ഥം , സ്വം എന്നീ ചിത്രങ്ങളിൽ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്.
ചലച്ചിത്രങ്ങൾക്കു പുറമെ ടെലിവിഷൻ സീരിയലുകളിലും സജീവമായിരുന്നു.
എൻ.പി വിജയകൃഷ്ണൻ എഴുതിയ അദ്ദേഹത്തിന്റെ ജീവചരിത്രം ‘ഭാവഗായകൻ’ എന്നപേരിൽ റെയിൻബൊ ബുക്ക്സ് ചെങ്ങന്നൂർ പ്രസിദ്ധീകരിച്ചു.
സെൻ ക്രിയേഷൻസിന്റെ ബാനറിൽ ശ്രീ സുനിൽ ഗോപാലകൃഷ്ണനും രതീഷ് രാമചന്ദ്രനും ചേർന്ന് നിർമ്മിച്ച വെണ്മണി ഹരിദാസിനെക്കുറിച്ചുള്ള ദഡോക്യുമെന്ററി ചിത്രമാണ് ചിത്തരഞ്ജിനി: റിമംബറിങ്ങ് ദ മാസ്‌റ്റ്രോ .
2005 സെപ്റ്റംബർ 17 ന് 59 ആം വയസ്സിൽ തിരുവനന്തപുരത്ത് വെച്ച് അദ്ദേഹം അന്തരിച്ചു.
ഭാര്യ സരസ്വതി, സിനിമ സീരിയൽ നടൻ ശരത് ഹരിത് എന്നിവർ മക്കൾ.
മാതളനാരകം ഇംഗ്ലീഷ് വിലാസം https://ml.wikipedia.org/wiki/Pomegranate
ഉറുമാൻപഴം എന്നും അറിയപ്പെടുന്ന മാതളനാരകം ഭക്ഷ്യയോഗ്യമായ പഴമുണ്ടാകുന്ന ഒരു ചെടിയാണ്.
( ശാസ്ത്രീയനാമം : Punica granatum ) .
റുമാൻ പഴം എന്നും പേരുണ്ട്.
(ഉറു-മാമ്പഴം) മഹാരാഷ്ട്രയിലും ഗുജറാത്തിലും ഉത്തർപ്രദേശിലും ഇത് വാണിജ്യവിളയായി കൃഷി ചെയ്തു വരുന്നു.